CELEX: 62018CN0471
Language: el
Date: 2018-07-18 00:00:00
Title: Υπόθεση C-471/18 P: Αναίρεση που άσκησε στις 18 Ιουλίου 2018 η Ομοσπονδιακή Δημοκρατία της Γερμανίας κατά της αποφάσεως που εξέδωσε στις 8 Μαΐου 2018 το Γενικό Δικαστήριο (πέμπτο τμήμα) στην υπόθεση T-283/15, Esso Raffinage κατά Ευρωπαϊκού Οργανισμού Χημικών Προϊόντων

5.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/21
            
         
      Αναίρεση που άσκησε στις 18 Ιουλίου 2018 η Ομοσπονδιακή Δημοκρατία της Γερμανίας κατά της αποφάσεως που εξέδωσε στις 8 Μαΐου 2018 το Γενικό Δικαστήριο (πέμπτο τμήμα) στην υπόθεση T-283/15, Esso Raffinage κατά Ευρωπαϊκού Οργανισμού Χημικών Προϊόντων
      (Υπόθεση C-471/18 P)
      (2018/C 399/29)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Ομοσπονδιακή Δημοκρατία της Γερμανίας (εκπρόσωποι: P. Klappich και C. Schmidt, Rechtsanwälte)
      
         Λοιποί διάδικοι στην αναιρετική διαδικασία: Esso Raffinage, Ευρωπαϊκός Οργανισμός Χημικών Προϊόντων, Γαλλική Δημοκρατία, Βασίλειο των Κάτω Χωρών
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της Ευρωπαϊκής Ένωσης της 8ης Μαΐου 2018 στην υπόθεση T-283/15·
               
            
                  —
               
               
                  να απορρίψει την προσφυγή·
               
            
                  —
               
               
                  να καταδικάσει την προσφεύγουσα στα δικαστικά έξοδα ενώπιον του Δικαστηρίου και του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Η αναιρεσείουσα στηρίζει την αίτηση αναιρέσεως στους ακόλουθους λόγους αναιρέσεως:
      Η αναιρεσείουσα προβάλλει, πρώτον, την αιτίαση ότι το Γενικό Δικαστήριο υπέπεσε σε πλάνη περί το δίκαιο, αποδίδοντας νομική σημασία στο έγγραφο του ΕΟΧΠ της 1ης Απριλίου 2015 το οποίο απευθύνεται προς το Υπουργείο Οικολογίας, Βιώσιμης Αναπτύξεως, Μεταφορών και Στεγάσεως της Γαλλίας και επιγράφεται «Δήλωση μη συμμορφώσεως κατόπιν αποφάσεως αξιολογήσεως των φακέλων βάσει του κανονισμού (ΕΚ) 1907/2006» (στο εξής: έγγραφο) και χαρακτηρίζοντάς το ως πράξη δυνάμενη να προσβληθεί με προσφυγή ακυρώσεως δυνάμει του άρθρου 263 ΣΛΕΕ.
      Η αναιρεσείουσα προβάλλει, δεύτερον, την αιτίαση ότι το Γενικό Δικαστήριο εσφαλμένως έλαβε υπόψη το άρθρο 42, παράγραφος 1, του κανονισμού (ΕΚ) 1907/2006 (1) και παρέλειψε να λάβει υπόψη το άρθρο 22, παράγραφος 2, του κανονισμού REACH.
      Τρίτον, η αναιρεσείουσα δεν συμφωνεί με την κρίση του Γενικού Δικαστηρίου αναφορικά με τη γενική κατανομή των αρμοδιοτήτων μεταξύ των κρατών μελών και του ΕΟΧΠ, σύμφωνα με την οποία ο ΕΟΧΠ έχει αποκλειστική αρμοδιότητα να αποφαίνεται επί της συμφωνίας των πληροφοριών καταχωρίσεως με τις απαιτήσεις του REACH.
      
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, σ. 1).